b'\n_START_ARTICLE_\nAmaury Bischoff\n_START_SECTION_\nWerder Bremen\n_START_PARAGRAPH_\nBischoffs f\xc3\xb8rste klub som seniorspiller var tyske Werder Bremen, hvor han dog hovedsageligt spillede p\xc3\xa5 klubbens reservehold. Den 14. marts 2007 fik sin eneste optr\xc3\xa6den for klubbens f\xc3\xb8rstehold, en UEFA Cup-kamp mod spanske Celta Vigo. Selvom klubben tilb\xc3\xb8d ham en kontraktforl\xc3\xa6ngelse valgte han i sommeren 2008 at skifte til den engelske Premier League-klub Arsenal F.C.\n_START_SECTION_\nArsenal F.C.\n_START_PARAGRAPH_\nBischoff startede officielt i Arsenal den 30. juli 2008. Han debuterede for klubben den 11. november samme \xc3\xa5r i en Carling Cup-kamp mod Wigan Athletic, og spillede m\xc3\xa5neden efter igen i samme turnering mod Burnley F.C. P\xc3\xa5 trods af at han har siddet p\xc3\xa5 b\xc3\xa6nken i kampe i de st\xc3\xb8rre turneringer, blev de to Carling Cup-kampe fortsat Bischoffs eneste optr\xc3\xa6dener p\xc3\xa5 London-klubbens f\xc3\xb8rstehold.\n_START_SECTION_\nAcad\xc3\xa9mica\n_START_PARAGRAPH_\nI 2009 solgte Arsenal Bischoff til portugisiske Acad\xc3\xa9mica. Herfra har han ogs\xc3\xa5 v\xc3\xa6ret udlejet til CD Aves.\n_START_SECTION_\nLandshold\n_START_PARAGRAPH_\nBischoff, der er s\xc3\xb8n af en portugisisk mor og en fransk far, havde mulighed for at spille p\xc3\xa5 begge landshold. Han spillede p\xc3\xa5 det franske U-18-landshold, inden han skiftede til Portugal, som han siden har repr\xc3\xa6senteret p\xc3\xa5 b\xc3\xa5de U-19 og U-21-niveau.'